Source: https://hunvaldugy.blog.hu/2015/07/29/342_a_kuria_odacsapott?token=814ac6cc8cd67db3b12636157b72049c
Timestamp: 2019-05-20 16:32:36
Document Index: 9818115

Matched Legal Cases: ['Kúria ', 'kúria ', 'Kúria ', 'Kúria ', 'bíróság ', 'Kúria ', 'Kúria ', 'bíróság ']

342. A Kúria odacsapott - A Hunvald-ügy
343. Beperli az államot
341. Ki a magyar?
2015.07.29. 06:01 Hunvaldugy
Címkék: ügyészség koncepciós perek kúria fapál lászló fővárosi törvényszék
Úgy bizony, a Kúria rendesen odacsapott, és mostani döntésével biza’ porig alázta a Fővárosi Törvényszéket! Nem, nem, még nem nálunk, de így se rossz. Fapál László írta meg még tegnap, hogy ügyében most kiütéssel győzött a Kúria. Majd így folytatta: „Visszakaptam a hitemet. Az elmúlt öt évben többször megingott a bizalmam a magyar igazságszolgáltatásban, sőt néha már-már el is veszítettem. Magam sem hittem volna, hogy a bírósági rendszer még képes az önkorrekcióra. de kiderült, hogy igen, képes.
A Fidesz-KDNP mindent megtett annak érdekében, hogy az általuk kreált politikai koncepciós perek alapján ártatlan embereket börtönbe zárjanak. Orbán Viktor az ügyészséget kézi irányítás alá helyezte Polt Péter legfőbb ügyész személyén keresztül, ezért ma nincs Magyarországon olyan ember, aki egy ügyészben megbízhatna.”
Felidézte a kis gömböc meséjét, aki mindenkit felfalt, aki csak az útjába került: „Hát az orbáni rendszer is ilyen kis gömböc. Az egyre dagadó kis gömböc megpróbálta bekebelezni a bíróságokat is, de egyelőre úgy tűnik, hogy a torkán akadt. A Kúria kezében volt a kis bicska, amivel felsértette a már alaposan belakmározott kis gömböc nyelőcsövét”.
Majd a volt államtitkár hosszan írt az igazságszolgáltatás átalakításáról, amely végén „… lecserélték a bírósági vezetőket megbízható pártkáderekre. A megfelelési kényszer sok bíróban feledtette esküjét és olyan ítéleteket hoztak, amelyek nem feleltek meg a törvény rendelkezéseinek Példák hosszú sorát tudnám sorolni Debrecentől Szegeden át, egészen Budapestig.” Saját ügyét is ezek közé sorolja, amit – talán nem véletlenül – koncepciós pernek tart. Szerinte a Juhász Ferenc volt honvédelmi minisztert és őt felmentő elsőfokú ítéletet a másodfokú bíróság törvénysértően helyezte hatályon kívül, de aztán jött a Kúria (…) és a törvénysértő Fővárosi Törvényszéket rendre utasította.
És a következőket mondta ki: A hűtlen kezelés bűntette miatt Juhász Ferenc és társa ellen folyamatban lévő büntetőügyben a Fővárosi Törvényszék 25. Bf.9811/2014/6. számú végzését hatályon kívül helyezi, és a Fővárosi Törvényszéket, mint másodfokú bíróságot a másodfokú eljárás lefolytatására utasítja. A végzés ellen fellebbezésnek nincs helye.
Vagyis a Fővárosi Törvényszék köteles az ügyészi fellebbezést érdemben elbírálni és a törvénynek megfelelő határozatot hozni. „Persze kíváncsi vagyok, hogy miként teljesítik a kiszabott politikai feladatot, nehezített körülmények között. Vagyis hogyan mérlegelnek felül egy felülmérlegelhetetlen ítéletet. Mert ma már ezen kell gondolkodniuk. Vagy azon, hogyan kell elszabotálni a Kúria döntését.” – írta még Fapál, majd posztját ezzel zárta:
Addig is okuljanak a velem történtekből, mert Önökre is sor kerülhet. Amíg Orbán és vazallusai uralják az igazságszolgáltatást, minden megtörténhet és annak ellenkezője is. Mert a kis gömböc gurul tovább, még nem durrant ki.
(A teljes, eredeti írás itt olvasható.)
Megjegyzés: anno, amikor a másodfokon eljáró bíróság hatályon kívül helyezte az elsőfokú felmentő ítéletet, mert a testület szerint katonai bíróságnak kellett volna az ügyben eljárnia, Juhász Ferenc volt honvédelmi miniszter a következőket mondta: „Ez az ügy sajnos nagyon el fog nyúlni, nem jó a jogállamnak, nem jó a demokráciának, ám ellenben jó mindazoknak, akik a Fidesz elszámoltatási bizniszében a vád oldalán állnak”.
Quaestor-ügyben még mindig nem sikerült vádat emelni - Az ügyészség most indítványozta Tarsoly Csaba előzetes letartóztatásának meghosszabbítását. Mert március óta valahogy sehogy sem állt össze a vád…
https://hunvaldugy.blog.hu/api/trackback/id/tr387662390